# Latvijas Kauss 2018 pulcēs valsts labākos kamaniņu braucējus

16. un 17. novembrī Siguldas Bobsleja un kamaniņu trasē norisināsies 2018. gada “Latvijas Kauss” kamaniņu sportā, kas pulcēs gan visus Latvijas izlases sportistus, gan juniorus un jauniešus – kopā 73 sportistus.

Piektdien, 16. novembrī, tiks aizvadīti oficiālie treniņbraucieni, bet tituli tiks sadalīti sestdien, 17. novembrī.

Vīru konkurencē startēs Inārs Kivlenieks, Kristers Aparjods, Artūrs Dārznieks un Riks Kristens Rozītis, kamēr ar dāmām Elīzu Cauci, Ullu Zirni un Kendiju Aparjodi sacentīsies arī juniores Anda Upīte, Elīna Ieva Vītola, Sigita Bērziņa un Arina Cicjura. Divvietīgo ekipāžu uz starta stāsies Andris Šics/Juris Šics, Oskars Gudramovičs/Pēteris Kalniņš, Kristens Putins/Imants Marcinkēvičs, Mārtiņš Bots/Roberts Plūme.

No vīru starta startēs tikai vīrieši, bet no sieviešu starta – dāmas, juniores, divvietīgās ekipāžas un jaunieši A. No sieviešu starta pakājes startēs jaunietes A un jaunieši B, bet no junioru starta jaunietes B, jaunieši C un jauniešu A divvietīgās ekipāžas.

Pieaugušo izlasei šie būs arī pēdējie starti mājas trasē pirms došanās uz pirmo Viessmann Pasaules kausa posmu Insbrukā, Austrijā, no kurienes lielākā daļa izlases tālāk dosies uz Ziemeļameriku.

Programma:  
**16. novembris**  
15.00 2 treniņbraucieni Vīri, Dāmas, Juniores, Divvietīgās ekipāžas, Jaunieši „A”

16.00 2 treniņbraucieni Jaunietes „A”, Jaunieši „B” ,  
         Divvietīgās ekipāžas a/k

17.00 2 treniņbraucieni Jaunietes „B”, Jaunieši „C”,  
         Divvietīgās ekipāžas- Jaunieši un Jaunietes

18.30 Izloze

**17. novembris**  
08.30 2 Sacensību braucieni Vīri, Dāmas, Juniores, Divvietīgās ekipāžas, Jaunieši „A”

09.30 2 Sacensību braucieni Jaunietes „A”, Jaunieši „B”, Divvietīgās ekipāžas a/k

10.30 2 Sacensību braucieni Jaunietes „B”, Jaunieši „C”, Divvietīgās ekipāžas- Jaunieši un                 Jaunietes

12.00 Apbalvošana